मूलतः कम्युनिष्ट पार्टी एउटा निश्चित विचारबाट निर्देशित हुन्छ । पार्टीका नाम भनेका तत्कालीन हुन्छन् । यद्यपि, त्यसको ऐतिहासिक महत्व, भूमिका, प्रसंग, परिचय सबै हुन्छ । सार पक्ष, श्रमजीवी जनताको पक्षमा काम गर्ने बलियो कम्युनिष्ट पार्टी निर्माण गर्नु नै हो । दुवै पार्टीले त्यो अभिभारा नयाँ पार्टीमा रुपान्तरण भएर अहिले पूरा गरेका छन् । हामीले एकीकरणका पनि बेला भन्यौँ, ‘नो मोर युएमएल, नो मोर माओइष्ट सेन्टर, एज ए न्यु पार्टी’ अर्थात एमाले पनि होइन, माओवादी केन्द्र पनि होइन, एउटा विल्कुलै नयाँ पार्टी गठन गर्छौं । त्यही भयो ।
